দেশৰ আগশাৰীৰ শিক্ষা প্ৰতিষ্ঠান আই আই টি গুৱাহাটীৰ চৌহদত মুক্তভাৱে বিচৰণ কৰি আছে এটা প্ৰকাণ্ড নাহৰফুটুকী বাঘ। আজি ৰাতিপুৱাৰ পৰাই বাঘটোৱে খাদ্য বিচাৰি উচ্চ শিক্ষাৰ প্ৰতিষ্ঠানখনত ঘূৰি ফুৰা বুলি জানিব পৰা গৈছে।
ইফালে প্ৰজ্ঞাৰ পোহৰ বিলোৱা প্ৰতিষ্ঠানত বাঘ ওলোৱাৰ খবৰ পাই লগে লগে উপস্থিত হয় বনকৰ্মীৰ এটা দল। বাঘটো কৰায়ত্ত কৰিবলৈ বন বিভাগৰ লোকে হাতে হাতে জাঠি-জোঙ লোৱাৰ উপৰি সংস্থাপন কৰিছে এটা প্ৰকাণ্ড পিঞ্জৰা। নাহৰফুটুকীটোক পিঞ্জৰাবদ্ধ কৰিবলৈ টোপ হিচাপে এটা ছাগলী ব্যৱহাৰ কৰিছে যদিও এই পৰ্যন্ত পিঞ্জৰাবদ্ধ হোৱা নাই বাঘটো।
উল্লেখ্য যে প্ৰকাণ্ড নাহৰফুটুকী বাঘটো প্ৰথমে এজন আই আই টিৰ সুৰক্ষা কৰ্মীয়ে দেখিছিল আৰু তাৰ পাছতে আই আই টি চৌহদত এক হাহকাৰ পৰিৱেশৰ সৃষ্টি হয়। খাদ্যৰ সন্ধানত আই আই টি চৌহদত প্ৰৱেশ কৰা বাঘটো বৰ্তমান ঘন জংঘলত আশ্ৰয় লৈ আছে বুলি বন কৰ্মীয়ে জানিবলৈ দিয়ে।
দীৰ্ঘদিনৰ পৰা সন্ত্ৰাসৰ সৃষ্টি কৰি অহা বাঘটোৱে ইতিমধ্যে এটা কেতেলা পহু ভক্ষণ কৰা বুলি জানিব পৰা গৈছে। এইদৰে আই আই টি গুৱাহাটীৰ সঞ্চালকৰ চৌহদতেই বাঘে কেতেলা পহু ভক্ষণ কৰাক লৈ উচ্চ শিক্ষাৰ প্ৰতিষ্ঠানখনত এক উৎকণ্ঠাময় পৰিৱেশৰ সৃষ্টি হৈছে।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
